અત્રે નોંધનીય છે કે, ગુજરાતમાં ઓછો વરસાદ પડયો છે પરંતુ ઉપરવાસમાંથી પાણી સતત આવાક ચાલુ રહેતા નર્મદા ડેમની સપાટી 128 મીટરને પાર કરી ગઈ છે. ત્યારે પીવાના પાણીની વર્ષ દરમિયાન સમસ્યા નહી રહે હાલ નર્મદા ડેમમાં પુરતા પ્રમાણમાં પાણી હોવાથી ખેડૂતોને શિયાળુ પાકના પાણ માટે નર્મદાનીર આપવાનો નિર્ણય લેવાયો છે. રવિ સિઝનના પાક માટે જરુરી ચાર પાણ સુધી વારાફરતી પાણી અપાશે. આથી ખેડૂતોએ ચાર પાણમાં તૈયાર થતાં પાકનું વાવેતર કરવાનો અનુરોધ કરવામાં આવ્યો છે.